Odeya Rush

Odeya Rush (; lahir Odeya Rushinek; 12 Mei 1997) ialah seorang pelakon dan model wanita Israel. Beliau terkenal dengan peranannya dalam filem The Giver (2014) dan Goosebumps (2015).

Kehidupan awal 
Rush dilahirkan di Haifa, Israel, kepada bapanya Shlomo Rushinek dan ibunya Maia Greenfeld. Namanya, "Odeya", bermaksud  "Syukur" dalam bahasa Yahudi. Ketika berusia lapan tahun di Haifa, Israel, beliau menulis dan membuat persembahan pentas.

Keluarganya berpindah ke Amerika Syarikat ketika beliau berusia 9 tahun jadi bapanya bekerja sebagai perunding keselamatan di Alabama. Apabila beliau tiba ke AS, Rush hanya mampu bercakap bahasa Ibrani. Rush berketurunan Yahudi, dan menghadiri N.E. Miles Jewish Day School di Birmingham, Alabama, di mana beliau tinggal. Beliau kemudiannya berpindah ke Midland Park, New Jersey, di mana beliau menghadiri sekolah awam.

Bermula 2013, Rush berpindah ke Los Angeles, California bersama keluarganya. Rush mempunyai enam abang. Empat daripadnya lebih muda dari beliau—dua saudara kembarnya tinggal bersama keluarga mereka di Los Angeles, dan dua lagi abang sulungnya yang tinggal di Israel.

Kerjaya

Pemodelan
Sebelum menjadi pelakon, Rush memulakan kerjayanya di usia kecil dan remajanya apabila beliau dicungkil sebagai model di Amerika Syarikat, muncul dalam beberapa kempen dan iklan utama bagi jenama fesyen Polo Ralph Lauren, Gap, Tommy Hilfiger dan Guess.

Lakonan
Peranan lakonan pertamanya bermula pada 2010 dalam Law & Order: Special Victims Unit, dalam episod "Branded", di mana beliau melakonkan watak Hannah Milner; dan dalam siri TV Curb Your Enthusiasm dalam episod "Mister Softee", sebagai Emily.

Peranan filem pertamaya bermula pada 2012, memegang watak Joni Jerome, sahabat karib Timothy, dalam filem Disney arahan Peter Hedges, The Odd Life of Timothy Green.

Pada 2013, Rush dinamakan sebagai 20 teratas pelakon muda Hollywood di bawah umur 20 oleh The Midwest TV Guys.

Rush membintangi bersama, sebagai Fiona, dalam filem cereka sains The Giver (2014), berdasarkan dari novel 1993 dengan judul sama karya Lois Lowry, dan diarahkan oleh Phillip Noyce. Filem ini dibintangi oleh Brenton Thwaites, Jeff Bridges, Meryl Streep, Katie Holmes, Alexander Skarsgård dan Taylor Swift. Pada 2014, Rush merupakan salah seorang dari pelakon Israel, bersama Gal Gadot, dinamakan sebagai muka baru wanita Hollywood oleh majalah InStyle.

Pada 2015, Rush melakonkan watak Ashley Burwood, anak saudara Johana Burwood (lakonan Sarah Hyland), dalam filem komedi See You in Valhalla. Peranan Rush yang seterusnya ialah sebagai pelakon utama dalam filem Goosebumps, berdasarkan dari siri buku popular R. L. Stine. Rush memegang watak Hannah Stine, anak perempuan R. L. Stine (dilakonkan oleh Jack Black), yang bergandingan dengan saudaranya untuk menentang raksasa.

Pada 2016, Rush menyiapkan filem komedi satira Coup d'Etat, yang mana beliau berlakon bersama Michael Caine dan Katie Holmes. Beliau juga memegang watak sebagai Ella Hatto, bersama Sam Worthington, dalam filem aksi thriler Hunter's Prayer arahan Jonathan Mostow.

Filemografi

Rujukan

Pautan luar

 
 
 
 Odeya Rush at CHS

Kelahiran 1997
Orang hidup
Pelakon wanita Israel